Manuel Ávila Camacho
Store norske leksikon,Historie,Verdens historie og samtidshistorie,Nord- og Mellom-Amerika,Mexicos historie
Manuel Ávila Camacho var president i Mexico fra 1940 til 1946. Hans administrasjon fullførte overgangen fra militær til sivil ledelse, akselererte den industrielle utviklingen i Mexico og gjenopprettet samarbeid med USA under andre verdenskrig.
Ávila Camacho førte en mindre radikal politikk enn sin forgjenger Lázaro Cárdenas, men var samtidig interessert i å holde ideene som var grunnlaget for den meksikanske revolusjon i hevd. Målet var å samle de ideologiske forskjellene i revolusjonspartiet PRI i en nasjonal enhetspolitikk. I Ávila Camachos regjeringstid ble regimet stabilisert med reformer og sosiallovgivning, og han normaliserte forholdet til arvefienden USA. Han gjennomførte en nasjonal kampanje mot analfabetisme, var forsonende overfor kirken og avviklet antiklerikalismen som var blitt toneangivende under tidligere president Plutarco Elías Calles. Les mer i Store norske leksikon Mexicos historie presidenter i Mexico